กำเหลง

กำเหลง มีชื่อในสำเนียงจีนกลางว่า กาน หนิง (;  ต้นคริสต์ทศวรรษ 170รายงานจากเส้นเวลาชีวประวัติของกำเหลงใน สามก๊กจี่ เขาละทิ้งชีวิตโจรกรรมขณะอายุ 20 กว่าปี หลังความพ่ายแพ้ของเขาหลังการสวรรคตของเล่าเอี๋ยนใน ค.ศ. 194 เมื่อคำนวณแล้ว ปีเกิดของเขาควรอยู่ในช่วงปลายคริสต์ทศวรรษ 160 ถึงต้นคริสต์ทศวรรษ 170 - ป. ค.ศ. 220) มีชื่อรองว่าซิงป้า เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นแม่ทัพที่อาจหาญ และบ้าบิ่นที่สุดคนหนึ่งในเรื่อง สามก๊ก

 ประวัติ 

กำเหลงเป็นชาวอำเภอหลินเจียง(ลิมกั๋ง)เมืองปาจวิ้น มณฑลเจียงสี เดิมเป็นโจรสลัดปล้นสะดมในแถบแม่น้ำและทะเลสาบในภาคกลาง แต่ต่อมากลับใจมารับราชการ ได้เคยก่อกบฏต่อต้านเล่าเจี้ยงแต่พ่ายแพ้ หนีมาอยู่กับเล่าเปียว แต่ก็ไม่พอใจ ทำให้เขาคิดหลบหนีมาง่อก๊ก แต่โดนหองจอ เจ้าเมืองกังแฮรั้งตัวไว้ ในระหว่างนั้นได้ช่วยหองจอทำศึกกับซุนเกี๋ยนแห่งง่อก๊ก และได้สังหารเล่งโฉ แม่ทัพของซุนเกี๋ยนที่ตามโจมตีหองจอ ต่อมากำเหลงได้คำแนะนำจากโซหุย ทำให้หลบหนีมาง่อก๊กได้สำเร็จ แล้วกลับมาเป็นฝ่ายนำทัพของซุนเซ๊ก(บุตรชายซุนเกี๋ยน)เข้าตีกังแฮ สังหารหองจอได้สำเร็จ แต่การที่กำเหลงเคยสังหารเล่งโฉ ทำให้เล่งทองบุตรชายของเล่งโฉ คิดสังหารกำเหลงตลอดเวลา ซุนกวนจึงคิดจะเกลี้ยกล่อมให้เล่งทองคืนดีกับกำเหลงหลายครั้งแต่ไม่สำเร็จ จนกระทั่งในการศึกกับวุยก๊ก ที่หัปป๋า แม่ทัพวุย นำโดยเตียวเลี้ยว งักจิ้น ลิเตียน เล่งทองได้ประลองเพลงทวนบนหลังม้ากับงักจิ้น โจโฉได้สั่งให้คนสนิทยิงธนูถูกม้าของเล่งทอง ทำให้เล่งทองตกม้าเกือบเสียทีแก่งักจิ้น กำเหลงได้ยิงเกาทัณฑ์ถูกงักจิ้นตกจากหลังม้า ทำให้ทหารง่อก๊กไปช่วยเล่งทองได้ทัน เล่งทองจึงสำนึกบุญคุณของกำเหลง และเลิกพยาบาทกำเหลงในที่สุด

กำเหลงมีความชอบในการศึกหลายครั้ง การรบที่โดดเด่นที่สุดของกำเหลงคือการรบกับโจโฉที่ปากน้ำญี่สู กำเหลงได้อาสาซุนกวนจะเข้าตีค่ายของโจโฉโดยใช้ทหารแค่ 100 นาย กำเหลงนำกำลังเข้าตีค่ายโจโฉในตอนกลางคืน จุดไฟเผาค่ายโจโฉหลายแห่ง สามารถสังหารทหารโจโฉได้เป็นจำนวนมาก ในสามก๊กระบุไว้ว่าในการโจมตีครั้งนี้ กำเหลงไม่เสียทหารแม้แต่นายเดียว

กำเหลงได้ร่วมรบกับกองทัพง่อก๊กเป็นครั้งสุดท้าย เมื่อศึกที่พระเจ้าเล่าปี่ยกทัพบุกง่อก๊กเพื่อแก้แค้นให้กวนอู สะโมโขเจ้าเมืองลำมันได้ยกทัพมาช่วยเล่าปี่ สะโมโขให้ทหารยิงเกาทัณฑ์ถูกหน้าผากของกำเหลงได้รับบาดเจ็บ สะโมโขก็ให้ทหารฆ่ากำเหลง จนกำเหลงถึงแก่ความตายในที่สุด

 เสียชีวิต 
เมื่อกำเหลงเสียชีวิต ซุนกวนโศกเศร้าเสียใจอย่างสุดซึ้งต่อการเสียชีวิตของเขา(寧卒，權痛惜之。) สามก๊กจี่ เล่มที่ 55. ไม่มีข้อมูลเกี่ยวกับการเสียชีวิตของกำเหลงที่ระบุไว้ในชีวประวัติของเขาในสามก๊กจี่ อย่างไรก็ตาม เจี้ยนคังฉือลู่ บันทึกว่ากำเหลงเสียชีวิตในฤดูหนาว ค.ศ. 215–216([建安]二十年， ... 冬，折衝將軍、升城督甘寧卒。) เจี้ยนคังฉือลู่ เล่มที่ 01. ช่วงเวลานั้นตรงกับวันที่ 9 พฤศจิกายน ค.ศ. 215 ถึง 5 กุมภาพันธ์ ค.ศ. 216 ในปฏิทินจูเลียน โปรดทราบว่าบันทึกนี้มีแนวโน้มจะผิดพลาด เนื่องจากมีบันทึกว่ากำเหลงเข้ารบในยุทธการที่ยี่สู ค.ศ. 217 ในขณะที่ Rafe de Crespigny นักจีนวิทยาชาวออสเตรเลีย ประมาณการว่ากำเหลงเสียชีวิตประมาณ ค.ศ. 220

ครอบครัว
บรรพบุรุษของกำเหลงคือกาน เม่า (甘茂) อัครมหาเสนาบดีในรัฐฉินเมื่อยุครณรัฐ(... 秦丞相茂之後也。) จิ้นชู เล่มที่ 70.

กาน กุย (甘瓌) บุตรชายกำเหลง ถูกเนรเทศไปยังไคว่จีจฺวิ้น (บริเวณเช่าซิง มณฑลเจ้อเจียงในปัจจุบัน) ฐานกระทำความผิดแล้วเสียชีวิตในเวลาไม่นาน(子瓌，以罪徙會稽，無幾死。) สามก๊กจี่ เล่มที่ 55.

กาน ชู่ (甘述) บุตรชายอีกคนของกำเหลง ดำรงตำแหน่ง ช่างชู (尚書) ในรัฐง่อก๊กช่วงสมัยสามก๊ก กาน ชาง (甘昌) บุตรชายกาน ชู่ ดำรงตำแหน่งราชครูประจำองค์รัชทายาท (太子太傅 ไท่จื่อไท่ฟู่) ในรัฐง่อก๊ก(曾祖寧，為吳將。祖述，仕吳為尚書。父昌，太子太傅。) จิ้นชู เล่มที่ 70. กาน ชางมีบุตรชายชื่อกาน จั๋ว (甘卓) ชื่อรอง จี้ซือ (季思) กาน จั๋วดำรงตำแหน่งมหาขุนพลพิทักษ์ภาคใต้ (鎮南大將軍) และผู้ว่าราชการเกงจิ๋ว (荊州牧) ในสมัยราชวงศ์จิ้น Quote: "甘卓字季思，丹楊人， ..."

 รายชื่อบุคคลที่ถูกสังหารโดยกำเหลง 
 เล่งโฉ ขุนพลง่อก๊ก บิดาของเล่งทอง กำเหลงสังหารเล่งโฉขณะที่รบให้กับหองจอ จากการสังหารเล่งโฉ ทำให้เมื่อสวามิภักดิ์ต่อง่อก๊ก ต้องขัดแย้งกับเล่งทอง บุตรเล่งโฉ ก่อนที่จะคืนดีกันหลังจากกำเหลงช่วยชีวิตเล่งทองในศึกหับป๋า
 เตงหลง ขุนพลของหองจอ
 หองจอ นายเก่าของกำเหลง
 ชัวโฮ ขุนพลของโจโฉ น้องชายของชัวมอ
 ชัวต๋ง ขุนพลของโจโฉ น้องชายของชัวมอ
 เตียวคี
 ม้าเอี๋ยน

 ในวัฒนธรรมสมัยนิยม 
 ในนิยาย สามก๊ก 

กำเหลงสังหารเล่งโฉ บิดาของเล่งทอง ในยุทธการที่แฮเค้าเมื่อ ค.ศ. 203สามก๊ก ตอนที่ 38. นับแต่นั้นมา เมื่อกำเหลงเข้ารับใช้ซุนกวน เล่งทองยังคงโกรธแค้นเขาอยู่ ความขัดแย้งระหว่างทังสองถูกนำมาแสดงในตอนที่ 67–68 ของนิยายเรื่องนี้ ในที่สุดก็ได้รับการแก้ไขเมื่อกำเหลงช่วยชีวิตเล่งทอง

การเสียชีวิตของกำเหลงระบุไว้ในตอนที่ 83 เขาถูกสังหารในยุทธการที่อิเหลงโดยหัวหน้าเผ่าสะโมโข พันธมิตรของเล่าปี่

 สมัยใหม่ 

กำเหลงปรากฏเป็นตัวละครที่เล่นได้ในชุดวิดีโอเกมไดนาสตีวอริเออส์และวอริเออร์โอโรจิของโคเอ และยังเป็นตัวละครที่เล่นได้ในโททัลวอร์: ทรีคิงดัมส์ โดยรับใช้ฝ่ายเล่าเปียว

ดูเพิ่ม
 รายชื่อบุคคลในยุคสามก๊ก

 ภาคผนวก 
 หมายเหตุ 

 อ้างอิง 
 ตันซิ่ว 

 ตันซิ่ว (คริสต์ศวรรษที่ 3). สามก๊กจี่ (ซานกั๋วจื้อ).

 เผย์ ซงจือ 

 เผย์ ซงจือ (คริสต์ศวรรษที่ 5). อรรถาธิบายสามก๊กจี่ (ซานกั๋วจื้อจู้).

 อื่น ๆ 

 บรรณานุกรม 
 ฝาง เสฺวียนหลิง (บก.) (648). จิ้นชู.
 ล่อกวนตง (คริสต์ศวรรษที่ 14). สามก๊ก (ซานกั๋วเหยี่ยนอี้).
 Xu, Song ( คริสต์ศวรรษที่ 8). เจี้ยนคังฉือลู่ (建康實錄).

หมวดหมู่:โจรสลัด
หมวดหมู่:เล่าเปียวและผู้เกี่ยวข้อง
หมวดหมู่:ขุนพลของซุนกวน